Source: https://www.g4media.ro/csm-incearca-pentru-a-cincea-oara-validarea-adinei-florea-la-sefia-sectiei-speciale-surse-se-preconizeaza-un-scor-strans-de-10-9-cu-vot-favorabil-lui-florea.html
Timestamp: 2020-06-01 13:51:47+00:00
Document Index: 17529107

Matched Legal Cases: ['CSM ', 'CSM ', 'ICCJ ', 'CSM ', 'CSM ', 'ICCJ ']

CSM încearcă pentru a cincea oară validarea Adinei Florea la șefia Secției…
Analize • 17 Septembrie 2019 • Ana Popescu • 9 comentarii
După patru încercări eșuate, Adina Florea ar putea fi numită, astăzi, procurorul șef al Secției pentru Investigarea Infracțiunilor din Justiție (SIIJ), au explicat surse din sistemul judiciar pentru G4Media.ro. Dacă precedentele ședințe ale Consiliului Superior al Magistraturii au fost boicotate de mai mulți membri ai forului, de data aceasta se va întruni cvorumul necesar pentru dezbaterea validării lui Floarea în fruntea Secției Speciale. Votul va fi unul pentru Adina Florea, la limită, conform surselor citate.
Din cele 19 voturi, 10 ar fi pentru Florea. Balanța ar putea fi înclinată decisiv de noua șefă a Înaltei Curți de Casație și Justiție, Corina Corbu, numită recent, cu susținerea Liei Savonea, președintele CSM.
În tabăra celor care se împotrivesc validării Adinei Florea sunt cei șapte judecători și procurori care au refuzat să participe la cele patru ședințe care au avut loc în ultimele două luni: Anamaria Chiș, Mihai Bălan, Bogdan Mateescu, Cristian Ban, Florin Deac și Tatiana Toader. Lor ar putea să li se alăture ministrul Justiției, Ana Birchall, și procurorul general interimar, Bogdan Licu.
Motivul boicotului în CSM a fost așteptarea rapoartelor Comisiei de la Veneția și GRECO, referitoare la activitatea SIIJ. Deși ambele au criticat existența Secției Speciale, până acum nu s-a luat nici o măsură concretă.
17.9.2019 la ora 10:48 am
Incredibil ce bunavoitori sunt romanii cu hotii.
17.9.2019 la ora 11:33 am
Cand toata lumea, cand toate organismele internationale cer desfiintarea Sectiei Speciale, sa propui numirea acestei nulitati la conducere, aflata in slujba mafiei psd, dupa un simulacru de concurs (la fel ca in cazul lui Netejoru), este o sfidare, este un afront adus bunului simt, este un atac la bazele democratiei si ale statului de drept.
Nu se poate ca in acest moment mafia psd sa-si mai infiltreze inca un om in justitie.
Florea a dovedit incompetenta crasa la interviul pentru functia de sef la DNA, a dovedit rea credinta, a dovedit ca este o marioneta a mafiei psd, atunci cind i-a fabricat un dosar fostei Sefe a DNA.
ICCJ trebuia de atunci sa se sesiseze si sa o trimita in judecata pe infractoarea Florea, pentru aderare la un grup infractional organizat, pentru abuz in serviciu, pentru rele tratamente, pentru represiune nedreapta, pentru obstructionarea justitiei si pentru favorizarea infractorilor.
17.9.2019 la ora 10:53 am
SS a fost creata pentru a opri stopa si inchide drumul dosarelor infractorilor nomenklaturii.
17.9.2019 la ora 11:08 am
A 5-a oara?! Trebuie sa fii lovit rau!
17.9.2019 la ora 11:48 am
Hai ca puteti! Sunteti romani! Hai, putin efort si daramati complet institutiile tarii!
Hai! Sunteti romani, ce naiba, nu stiti voi ce-i ala stat de drept.
17.9.2019 la ora 11:55 am
Cinismul de fatada nu te absolva de adevarata rea credinta si apartenenta la mafia psd-ista.Asa ca jos cu masca otravita!
17.9.2019 la ora 11:58 am
Sunt doua personagii in CSM care ar putea inclina balanta, si acestea sunt seful sectiei de procurori, Codrut Olaru, si procurorul-sef interimar, Bogdan Licu, asta in contextul in care ministrul justitiei este si ea impotriva. Prost este ca ambii procurori sunt santajabili cu doctorate aflate sub lupa plagiatului, asadar pot fi ”recuperati” de mafia psdista din justitia de la varf, prin promisiuni de numiri – unul presedinte CSM anul viitor, Olaru, si celalalt, ca procuror-sef plin, nu interimar, Licu. Cat despre Corbu, sluga savonierei, dat fiind ca mandatul d-nei Tarcea s-a incheiat, conducerea ICCJ este si ea capturata.
17.9.2019 la ora 12:49 pm
Aserviti si pupatori de sezuturi politice , din justitie . Astia nu merita nici macar sa fie scuipati de poporul roman ( care le plateste salarii si pensii imense ).